Krismas

Krismas toi ko' Tadau Natal nopo nga karamayan monikid toun montok momuhondom kinosusuon di Jesus Kristus, i taandakon ontok 25 Momuhau  sabaagi karamayan ugama om koubasanan do berbilion tulun pointongkop pomogunan. Oponsol o karamayan diti id suang toun liturgi do Kristian, i impuunan do musim Adven (mimpuun apat Tiwang pogulu Krismas) toi ko' Nativity Fast, om mongimpuun do musim Christmastide, i tumanud do sajara hilo id Barat, poindalanon solinaid hopod om duo tadau om gisom Twelfth Night. Tadau Krismas nopo nga koundarangan umum id kogumuan pogun, ramayon maya keugamaan do majoriti tutumanud Kristian, om maya koubasanan do tulun ginumuan i okon tutumanud Kristian, om nogi iso boogian oponsol id suang musim karamayan di monorili dau.

Susuyan tradisional krismas i pinosusui id suang Pibatasan Wagu, ointutunan sabaagi Kinosusuon di Jesus, poposusui do nosusu i Jesus hilo id Bethlehem, kopihuyud miampai nubuat-nubuat mesianik. Soira nokorikot i Santo Joseph om Maria hilo, aiso no linimput id walai dii, om nonuan yolo iso kandang id nombo nosusu i Tanak Kristu hiri. Pinoilo do tasab o gugumompi ngaawi do abal diti om sumusuhut pinaralad di gugumompi ii.

Kiwaa mogisuusuai hipotesis kokomoi tadauwulan kinosusuon di Jesus, om ontok koimpuunon abad kaapat, pinatatap do gereja o tadauwulan di ii no ontok 25 Momuhau. Tadauwulan nopo diti nga 9 tulan kalapas Annunciation ontok 25 Gomot, ii tadauwulan nogi do ekuinoks musim bunga. Kogumuan tulun Kristian mamaramai Tadau krismas ontok 25 Momuhau id suang Kalendar Gregory, i kogumuan notorimo om noguno miampai universal id suang kalendar sivil i gunoon do pugun-pogun pointongkop pomogunan. Sundung do ingkaa, mamaramai o soboogian mantad Gereja Kristian Timur do Krismas ontok 25 Momuhau tumanud Kalendar Julian laid, wi dinondo nopo nga kopihondot do & Milatok id suang kalendar Gregory. Otumbayaan o tutumanud Kristian do rinumikot o Kinorohingan id pomogunan doid bontuk tulun montok mongidu (menebus) douso tulun omm ii no tudu kopio karamayan do Krismas, om okon ko' montok do mongilo tadauwulan totopot kinosusuon di Jesus.

Adat resam nopo di mionit miampai Krismas id mogisuusuai pogun nga kiwaa piomungan tema om nontodon pra-Kristian, Kristian om sekular. Tradisi tadau koundarangan di ointutunan nopo nga kohompit no manahak tutungkap; momogonop kalendar Adven toi ko' kalungan Adven; Muzik Krismas om karoling; mintong do filim Krismas om drama Nativity; mogiolon-olon do kad Krismas; mampayat sambayang id gereja; taakanon ogingo; om popokito mogisuusuai ponginlumis Krismas, kohompit no puun Krismas, lampung Krismas, kopokitanan kinosusuon (nativity), kalungan bunga, mistletoe, om holly. Suai ko ii, kiwaa nogi piipiro figura i insaru pogiolon-olonon, ointutunan sabaagi Santa Claus, Father Christmas, Santo Nicholas, om Christkind, i mionit do manahak tutungkap kumaa tangaanak maso musim Krismas om kiwaa nogi tradisi sondii. Gama do kapanahakan tutungkap om ogumu po aspek suai id suang karamayan Krismas nopo nha popohompit do koingkawasan ekonomi, nosiliu nogi timpu dii ababayan oponsol om timpu kopobolian montok do pongindopuan. Mantad do piipiro abad nakatalib, nakaanu o Krismas manahak bagas ekonomi di mumang buru id kogumuan pogun doid pomogunan.

 Etimologi 

Hogot InggerisChristmas nopo nga bontuk otigas montok 'Christ's Mass'. Pinorekod o hogot diti sabaagi  ontok 1038 om  ontok 1131.  (bontuk genitif ) nopo nga mantad hogot Yunani  (, 'Christ'),kodolinan mantad hogot Hebrew  (, 'Messiah'), i kirati 'anointed' (yang diurapi); om  nopo nga mantad hogot Latin , ii no kosombutan Ekaristi.

Gunoon nogi o bontuk Christenmas ontok piipiro timpu pointantu, nga baino nopo om ii nopo kaka nga arkaik om dialektal.Christenmas, n., Oxford English Dictionary. Retrieved December 12. Tadon nopo istilah diti nga mantad boros Inggeris Pintangaan , i kirati 'Christian mass' (misa Kristian)."Christmas" in the Middle English Dictionary.  Xmas nopo nga koinibaan montok Christmas i koubasanan okito id cetakan, tumanud pimato timpuunon chi (Χ) id suang hogot Yunanai , nga minamason o piipiro tapanai gaya do mongilag momoguno dii. haro o sukuon do koinibaan dii id suang boros Inggeris Pintangaan  (id nombo  nopo nga iso kawagu koinibaan montok hogot Yunani dii).

 Ngaran suai 
Tadau karamayan nopo diti nga ointutunan maya mogikaakawo ngaran Inggeris solinaid sajara dau. Tulun Anglo-Saxons monuku do karamayan diti sabaagi "midwinter","Midwinter" in Bosworth & Toller.  toi ko', sumoonu, sabaagi  (mantad boros Latin  i kirati kinosusuon). Nativity, i kirati 'kinosusuon', nopo nga mantad boros Latin . Id suang boros Inggeris Kuno,  ('Yule') nopo nga sumuku kumaa timpu di kopisudong miampai wulan Momuhau om Milatok, i piniagal miampai Krismas Kristian.Yule , Online Etymology Dictionary. Retrieved December 12. 'Noel' ('Nowel' toi ko' 'Nowell', miagal id suang sinding "The First Nowell") nokosuang id boros Inggeris ontok kolimpupuson abad ko-14 om nontodon nopo nga mantad boros Perancis Laid  toi ko' , om nogi mantad boros Latin  i kirati 'tadau kinosusuon'.Online Etymology Dictionary, Noel , accessed January 3, 2022

Koleda nopo nga ngaran tradisional Slavia montok Krismas om sumuku kumaa timpu mantad Krismas gisom Epifani, toi ko' miampai lobi umum, ritual-ritual Slavia i mionit miampai Krismas, tadon nopo piipiro dii nga mantad zaman pra-Kristian.

 Kinosusuon di Jesus (Nativity) 


Injil Lukas om Matius monusui do nosusu i Jesus id Bethlehem di tina dau i Haahangai Maria. Id suang Injil Lukas, minamanau i Yusuf om Maria mantad Nazareth kumaa Bethlehem montok dumopitar id suang sensus, om nosusu i Jesus hilo om pinoiliu id suang do palungan. Minapahabar o tasab do Isio no o maamamasi ngaawi do tulun, om nokorikot tolu gugumompi mongoi samba disio. Id suang Injil Matius, sambalik dau (sebaliknya), tinumanud do rombituon o tolu tulun majus kuminaa doid Bethlehem montok manahak tutungkap kumaa di Jesus, i nosusu sabaagi raja tulun Yahudi. Minanahak i Raja Herodes do porinta mamatai oinsanan tangaanak kusai kiumul id siriba duo toun hilo id Bethlehem, nga minogidu o paganakan dii kumaa hilo Mesir om ginumuli kawagu hilo Nazareth.

 Intangai nogi 
 Apollo 8 Genesis reading from lunar orbit, December 24, 1968



 List of Christmas films



 Mithraism in comparison with other belief systems#25th of December


 Nuut 

 Sukuon 

 Pambasaan potilombus 

 Bowler, Gerry, The World Encyclopedia of Christmas (October 2004: McClelland & Stewart). 
 Bowler, Gerry, Santa Claus: A Biography (November 2007: McClelland & Stewart). 
 Comfort, David, Just Say Noel: A History of Christmas from the Nativity to the Nineties (November 1995: Fireside). 
 Count, Earl W., 4000 Years of Christmas: A Gift from the Ages (November 1997: Ulysses Press). 
 Federer, William J., There Really Is a Santa Claus: The History of St. Nicholas & Christmas Holiday Traditions  (December 2002: Amerisearch). 
 Kelly, Joseph F., The Origins of Christmas  (August 2004: Liturgical Press). 
 Miles, Clement A., Christmas Customs and Traditions  (1976: Dover Publications). 
 Nissenbaum, Stephen, The Battle for Christmas (1996; New York: Vintage Books, 1997). 

 Rosenthal, Jim, St. Nicholas: A Closer Look at Christmas (July 2006: Nelson Reference). 




 Noputan labus 

 Christmas collection at the Smithsonian National Museum of American History
 Christmas: Its Origin and Associations, by William Francis Dawson, 1902, from Project Gutenberg
 Christmas: its origin, celebration and significance as related in prose and verse, by Robert Haven Schauffler, 1907